Krusflik er en nokså liten rødalge, vanligvis mindre enn 20 centimeter høy. På farge er den oftest brunlig rød, men kan også være grønnlig, fiolett, brun, gulaktig eller nesten hvit. Den er ganske formrik, skuddene er gjerne forgreinet fire eller fem ganger og kan være ganske smale (2 millimeter brede) til noe bredere (opptil 15 millimeter). Brede former har en typisk, krusete ytterkant. Bladene er myke og litt læraktige.